kardosdrur/scandi-wiki huggingface dataset:
James Cagney

James Francis Cagney, Jr. (født 17. juli 1899 i New York, USA, død 30. marts 1986 i Stanfordville, New York, USA) var en amerikansk skuespiller, som vandt en Oscar for sin rolle som "George M. Cohan" i musikfilmen Yankee Doodle Dandy. Han har fået en stjerne på Hollywood Walk of Fame og i 1984 blev han tildelt Presidential Medal of Freedom af sin ven præsident Ronald Reagan.

Filmografi

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Norsk-amerikanere
Oscar for bedste mandlige hovedrolle
Hollywood Walk of Fame
Modtagere af Presidential Medal of Freedom
Illesheim

Illesheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Burgbernheim.

Geografi 
Illesheims beboede områder ligger syd for Aisch i nærheden af dens udspring. Nabokommuner er (med uret, fra nord): Bad Windsheim, Obernzenn, Oberdachstetten, Marktbergel og Burgbernheim.

Inddeling 
Ud over Illesheim ligger i kommunen landsbyerne:
 Westheim
 Urfersheim
 Sontheim

Eksterne henvisninger
Henrik Jørgensen (fodboldspiller)

Henrik Jørgensen (født 16. februar 1966) er en tidligere dansk fodboldspiller. Han har spillet som målmand og hans karriere bragte ham til Skotland, Japan og Thailand.

I 2008 kom han tilbage til fodboldverdenen, da Vejle Boldklub ansatte ham som målmandstræner for U-17 og U-19 holdene.

Eksterne henvisninger 

 

Fodboldspillere fra Danmark
Fodboldspillere fra B1909
Fodboldspillere fra Dundee United F.C.
Fodboldspillere fra Viborg FF
Fodboldspillere fra AGF
New York City Ballet

New York City Ballet (også City Ballet eller NYCB) er et af de to ledende klassiske balletkompagnier i USA. Det blev etableret i 1948 med George Balanchine som kunstnerisk leder og Lincoln Kirstein som administrativ leder. Til at begynde med var kompagniet tilknyttet New York City Opera, men blev selvstændig allerede i 1949. New York City Ballet blev snart internationalt kendt for sine tekniske dansere, og for sit repertoire med hovedvægt på Balanchines balletter. Kompagniet har opført en række kendte værker, bl.a. Balanchines Ildfuglen og flere andre balletter med musik af Igor Stravinskij. Det har turneret over hele verden, og gæstede i 1962 Sovjetunionen. I 1964 flyttede kompagniet til det nye New York State Theater i Lincoln Center.

Ved siden af Balanchine har Jerome Robbins haft stor betydning som koreograf og var i to perioder også kunstnerisk medleder. Siden 1983 har Peter Martins været kunstnerisk chef (1983-1989 sammen med Robbins). Kompagniet har over 90 dansere og et repertoire på over 100 værker, hovedsagelig af Balanchine og Robbins og desuden flere af Martins.

Eksterne henvisninger 

 New York City Ballet – officielle hjemmeside 

Balletkompagnier
Dans i USA
Hoboken–World Trade Center (PATH)

Hoboken–World Trade Center er en jernbanestrækning drevet af PATH. Linjen har farven grøn på PATH's linjekort og togene på denne linje har et grøn markørlys. Linjen kører mellem Hoboken og World Trade Center i Lower Manhattan. Linjen kører fra 6.00 til 23.00 på hverdage.

Hoboken-World Trade Center-linjen kører ikke i de sene nattetimer eller i weekender. Passagerer der skal rejse fra Hoboken til World Trade Center ved disse tidspunkter er nødt til at rejse med Journal Square–33rd Street via Hoboken-toget fra Hoboken og skifte ved Grove Street til Newark–World Trade Center-linjen.

Med en længde på 5 km, er Hoboken–World Trade Center-linjen den korteste af alle PATH-linjerne.

Stationer 

Port Authority Trans-Hudson
Ippesheim

Ippesheim er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del Verwaltungsgemeinschaft Uffenheim.

Geografe 
Kommunen ligger i de sydlige udløbere af Steigerwald. Nabokommuner er (med uret, fra nord): Seinsheim, Willanzheim, Sugenheim, Weigenheim, Gollhofen og Martinsheim.

Inddeling 
Ud over Ippesheim ligger i kommunen landsbyerne:
 Bullenheim
 Gemeindemühle
 Herrnberchtheim

Erhvervsliv 
Ippesheim er det største vindistrikt i Mittelfranken.

Eksterne henvisninger
Amoxicillin

Amoxicillin er et β-lactamantibiotikum i penicillingruppen, med virkning også på Gram-negative bakterier. Det er et hyppigt anvendt penicillin, da den orale absorption er betydeligt bedre end for de øvrige penicilliner og man kan derved opnå højere plasmakoncentrationer. Amoxicillin findes som tabletter, opløselige tabletter, dispergible tabletter og oral suspension.

Amoxicillin er følsomt for nedbrydning af bakteriers penicillinase enzym og bliver derfor ofte kombineret med clavulansyre; en penicillinasehæmmer.

Anvendelse 
Indikationer for behandling med amoxicillin omfatter:
Øvre og nedre luftvejsinfektioner
Mave-tarm infektioner
Ukompliceret gonorré

Præparater 
Amoxicillin markedsføres i Danmark som enkeltstof under navnene:
Flemoxin Solutab®
Imacillin®
Imadrax®

Og i kombination med clavulansyre under navnene:
Bioclavid®
Spektramox®

Eksterne henvisninger 
Læs mere om medicin, der indeholder Amoxicillin på medicin.dk

Β-lactamantibiotika
Harald Schumacher

Harald Anton "Toni" Schumacher (født 6. marts 1954 i Düren, Vesttyskland) er en tidligere tysk fodboldspiller, der som målmand på Tysklands landshold var med til at blive europamester ved EM i 1980, samt nr. 2 ved både VM i 1982 og VM i 1986. På klubplan tilbragte han langt størstedelen af sin karriere hos 1. FC Köln.

Klubkarriere 
Schumacher spillede sine første 15 år som seniorspiller hos 1. FC Köln, som han vandt ét tysk mesterskab og tre DFB-Pokaltitler med. Under opholdet her blev han også to gange, i 1984 og 1986, kåret til Årets Spiller i Tyskland. I 1987 skiftede han til Kölns Ruhr-rivaler Schalke 04, hvor han dog kun var tilknyttet en enkelt sæson.

Fra 1988 til 1991 spillede Schumacher hos Fenerbahçe SK i den Turkcell Süper Lig. Med holdet vandt han det tyrkiske mesterskab i 1989. I 1991 rejste han tilbage til Tyskland, hvor han spillede en enkelt sæson hos FC Bayern München. Herefter indstille Schumacher karrieren, men gjorde dog et kort comeback for Borussia Dortmund, hvor han med en enkelt ligaoptræden i sæsonens sidste kamp var med til at blive tysk mester i sæsonen 1995-96.

Landshold 
Schumacher nåede i løbet af sin karriere at spille 76 kampe for Vesttysklands landshold, som han repræsenterede i årene mellem 1979 og 1986. Han var med til at blive europamester ved EM i 1980 efter finalesejr over Belgien, og var også med til at vinde sølv ved både VM i 1982 og VM i 1986. Derudover deltog han også ved EM i 1984.

VM-semifinalen 1982 
Schumacher er måske mest kendt for sit berygtede sammenstød med franskmanden Patrick Battiston under den legendariske semifinale mellem de to lande ved VM i 1982. I en løbeduel kastede Schumacher sig hensynsløst ind i Battiston, der slog adskillige tænder ud, blev ramt af hjernerystelse og senere lå i koma. Kampens dommer dømte end ikke frispark i situationen, og Schumacher kunne uanfægtet fortsætte kampen, mens Battiston blev båret ud. Efterfølgende gik kampen ud i straffesparkskonkurrence, hvor Schumacher var med til at sikre tysk sejr og finaleplads.

Titler 
Bundesligaen
 1978 med 1. FC Köln
 1996 med Borussia Dortmund

DFB-Pokal
 1977, 1978 og 1983 med 1. FC Köln

Tyrkisk Liga
 1989 med Fenerbahçe SK

EM i fodbold
 1980 med Vesttyskland

Eksterne henvisninger 

 Spillerinfo 

Fodboldspillere fra Tyskland
Fodboldspillere fra 1. FC Köln
Fodboldspillere fra FC Schalke 04
Fodboldspillere fra Fenerbahçe SK
Fodboldspillere fra FC Bayern München
Fodboldspillere fra Borussia Dortmund
Personer fra Nordrhein-Westfalen
Fodboldtrænere fra Tyskland
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Mecillinam

Mecillinam er et β-lactamantibiotikum i penicillingruppen med virkning på Gram-negative bakterier. Mecillinam har meget lav oral biotilgængelighed og derfor blev der udviklet et mere oralt aktivt prodrug, pivmecillinam. Pivmecillinam er pivaloyloxymethyl esteren til mecillinam og omdannes til mecillinam i organismen.

Mecillinam må administreres parenteralt og findes derfor kun som injektionsvæske, mens pivmecillinam findes som tabletter.

Anvendelse 
Indikationer for behandling med mecillinam/pivmecillinam omfatter:
Urinvejsinfektioner (cystitis og pyelonefritis).
Salmonellose

Præparater 
Mecillinam er markedsført i Danmark under navnet Selexid®.

Pivmecillinam er markedsført i Danmark under navnene Selexid® og Penomax®.

Eksterne henvisninger 
 Læs uddybende information om medicin, der indeholder Mecillinam på medicin.dk

Β-lactamantibiotika
Organiske forbindelser
Condé Nast Building

Condé Nast Building er en moderne skyskraber i New York. Den ligger på Times Square i Manhattans Midtown-distrikt, og stod færdig i 2000. Bygningen har 150.000 m² gulvareal og er 247 meter høj, noget som gør den til den tolvte højeste bygning i New York.

Eksterne henvisninger 

 Emporis

Skyskrabere på Manhattan
Millvina Dean

Elizabeth Gladys Millvina Dean (født 2. februar 1912 i London, død 31. maj 2009 i Ashurst, Hampshire) var den sidste overlevende fra RMS Titanics forlis, der fandt sted 15. april 1912. Milvina Dean var dengang ni uger gammel og var dermed også skibets yngste passager.

Dean var om bord på skibet sammen med sine forældre. Familien emigrerede til Wichita, Kansas, hvor hendes far skulle åbne en tobaksforretning. Egentlig skulle familien Dean have været med et andet skib, men blev overflyttet til Titanic grundet en kulstrejke. Millvinas far omkom under forliset, mens hun selv, hendes mor og bror alle overlevede.

Eksterne henvisninger 

 Millvina Dean på Encyclopedia Titanica

Personer fra England
Overlevende fra Titanic-forliset
Ampicillin

Ampicillin er et β-lactamantibiotikum i penicillingruppen med virkning også på Gram-negative bakterier. Ampicillin ligner amoxicillin meget, både med hensyn til virkningsspektrum og effektivitet. Ampicillin findes som tabletter og injektionsvæske.

Ampicillin er et gammelt antibiotikum, der er blevet anvendt siden 1961, og mange bakterier er i dag blevet resistente overfor ampicillin, bl.a. Pseudomonas og Klebsiella.

Pivampicillin er et prodrug til ampicillin der øger den orale biotilgængelighed.

Anvendelse 
Indikationer for behandling med ampicillin/pivampicillin omfatter:
 Listeria meningitis
 Urinvejsinfektioner
 Bakteriel salpingitis

Præparater 
Ampicillin er markedsført i Danmark under navnet Pentrexyl®.

Pivampicillin er markedsført i Danmark under navnet Pondocillin®.

Eksterne henvisninger 
Læs mere om medicin, der indeholder Ampicillin på medicin.dk

Β-lactamantibiotika
Phenylforbindelser
Journal Square–33rd Street (PATH)

Journal Square–33rd Street er en jernbanestrækning drevet af PATH. Linjen har farven gul på PATH's linjekort og togene på denne linje har et gult markørlys. Linjen kører mellem Journal Square i Jersey City, New Jersey og 33rd Street i Midtown Manhattan. Linjen kører fra 6.00 til 23.00 på hverdage. På andre tidspunkter er linjen erstattet af Journal Square-33rd Street (via Hoboken).

Stationer 

Port Authority Trans-Hudson
Hoboken–33rd Street (PATH)

Hoboken–33rd Street er en jernbanestrækning drevet af PATH. Linjen har farven blå på PATH's linjekort og togene på denne linje har et blåt markørlys. Linjen kører mellem Hoboken og 33rd Street i Midtown Manhattan. Linjen kører kun fra 6.00 til 23.00 på hverdage. På andre tidspunkter er linjen erstattet af Journal Square-33rd Street (via Hoboken).

Stationer 

Port Authority Trans-Hudson
Tobias Weis

Tobias Weis (født 30. juli 1985 i Schwäbisch Hall, Vesttyskland) er en tysk fodboldspiller, der spiller som midtbanespiller hos FSV 08 Bissingen Han har tidligere spillet hos blandt andet Hoffenheim og VfB Stuttgart.

Landshold 
Weis står noteret for én landskamp for Tysklands landshold, som han debuterede for den 2. juni 2009 i en træningskamp mod De Forenede Arabiske Emirater.

Eksterne henvisninger 

Fodboldspillere fra Tyskland
Fodboldspillere fra VfB Stuttgart
Fodboldspillere fra TSG 1899 Hoffenheim
Fodboldspillere fra Eintracht Frankfurt
Fodboldspillere fra VfL Bochum
Jesper Håkansson

Jesper Håkansson (født 14. august 1981) er en dansk fodboldspiller og -træner, som senest var træner for FC Roskilde.

I foråret 2009 skiftede han til barndomsklubben BK Frem på en 3-årig kontrakt, efter at have spillet for 8 forskellige klubber i 4 forskellige lande i de 10 år han var væk fra klubben. Det blev kun til et kort ophold hos Valby klubben. Pga. klubbens dårlige økonomi blev alle spillerne fritstillet, og derfor kunne Håkansson frit skifte til AB i juni 2009.

Den 29. Juli 2010 valgte Håkansson at skifte til FC Roskilde.

Han har repræsenteret Danmark i 51 landskampe for forskellige ungdomslandshold under DBU.

Referencer

Eksterne henvisninger 

 

Fodboldspillere fra Danmark
Fodboldspillere fra Boldklubben Frem
Fodboldspillere fra Fremad Amager
Fodboldspillere fra Djurgårdens IF Fotboll
Fodboldspillere fra ADO Den Haag
Fodboldspillere fra Lyngby Boldklub
Fodboldspillere fra Viborg FF
Fodboldspillere fra SC Heerenveen
Fodboldspillere fra Akademisk Boldklub
Fodboldspillere fra FC Roskilde
Personer fra Albertslund
Lundgaard & Tranberg

Lundgaard & Tranberg Arkitekter er en dansk arkitektvirksomhed, grundlagt 1983 af Boje Lundgaard og Lene Tranberg. Lundgaard døde i 2004, hvorefter Lene Tranberg førte tegnestuen videre.

Firmaet er gradvist vokset til større og større anerkendelse. I 1980'erne bidrog arkitekterne med i Byg & Bo 1988, der materialiserede sig i Odense-bydelen Blangstedgård. I samme årti og begyndelsen af 1990'erne blev de kendt for kraftvarmeværker og tekniske anlæg i bl.a. Horsens og Helsingør.

Lundgaard & Tranberg blev for alvor kendt i en brederede offentlighed med boligbebyggelsen Charlottehaven på Strandboulevarden, Tietgenkollegiet i Ørestaden samt Skuespilhuset, som Boje Lundgaard ikke nåede at se opført.

Tre år i træk har Lundgaard & Tranberg Arkitekter modtaget RIBA European Award af Royal Institute of British Architects; 2006 for fakultetsbygningen Kilen for Copenhagen Business School på Frederiksberg, 2007 for Tietgenkollegiet i Ørestad Nord, og 2008 for Det Kongelige Teaters nye Skuespilhus i København.

Eksterne henvisninger 

 Lundgaard & Tranberg Arkitekters hjemmeside

Arkitektvirksomheder i Danmark
Etableret i 1983
Virksomheder i København
Krimml

Krimml er en kommune i den østrigske delstat Salzburg og er endvidere navnet på hovedbyen i kommunen. Krimml ligger i disktriktet Pinzgau 54 km fra distriktshovedbyen Zell am See. Byen Krimml ligger i en højde af 1.067 moh nedenfor bjergpasset Gerlospass i en dal omgivet af mere end 30 bjerge, der ligger over 3.000 meters grænsen.

I nærheden af byen findes Krimmlervandfaldene, der er Europas største vandfald og med et fald på 380 meter er verden femte højeste vandfald. Endvidere har floden Salzach sit udspring i Kitzbühel Alperne nord for Krimml.

Krimml er endestation på jernbanen Pinzgauer Lokalbahn, der forbinder Krimml og Zell am See. Som følge af højvande i Salzach i juli 2005, som ødelagde dele af banedæmningen, er jernbanen lukket mellem Mittersill og Krimml. Jernbanelinjen genopbyggees på strækningen, og den forventes genåbnet med en delvis ny strækningsføring i slutningen af 2009

Kilder
Hoff & Windinge

Hoff & Windinge var en dansk tegnestue, der bestod af arkitekterne Povl Ernst Hoff og Bennet Windinge.

De stod især bag fornyelser af boligbyggeriet, og af deres værker kan alene i Gladsaxe nævnes parcelhuskvarteret Søndergårdsparken (1949-50), det seksetagers kollektivhus Høje Søborg (1951) med fælles servicefunktioner og den kendte og konsekvent gennemførte højhusbebyggelse Høje Gladsaxe (1960-64) med både boliger, institutioner og indkøbscenter fordelt på højhusene og de lavere byggerier, der forbinder dem. 

I 1974 blev arkitektfirmaet omdannet til et interessentskab med Bent Sand Høgsberg, Palle Rydahl Drost og Poul Wested Olesen som indehavere. Palle Rydahl Drost udtrådte i 1982 af interessentskabet, og i1988 blev firmaet omdannet til et enkeltmandsfirma med Bent Sand Høgsberg som indehaver.

Værker 

 Vibevænget, Gladsaxe (1945)
 Stengårdsvænget, Gladsaxe (1946)
 Bindeleddet, Søndergårdsparken, Gladsaxe (1949-50)
 Søgården, Gladsaxe
 Bibliotek ved Bindeleddet, Gladsaxe
 Kollektivhuset Høje Søborg (1949-51)
 Herning Gymnasium, Herning (1951, 1. præmie 1938)
 Københavns Amtsgård, nu Dansk Røde Kors, Blegdamsvej (1952, 1. præmie 1941)
 Søgården, Gladsaxe (1953)
 Herning Hallen (1954)
 Søborg-kvarteret (1954-1965)
 Herningsholmskolen (1956)
 Alumnatsbygninger, Sorø Akademi, Sorø (1957-63)
 Kollektivhus og plejehjem for De vanføres Boligselskab, Herning
 Kollektivhus til Hjemmet for Vanføre, Hans Knudsens Plads, København (1959-60, ombygget af DOMUS arkitekter 2002, 2011-13)
 Hafnia Hånd i Hånd, Holmens Kanal, nu Socialministeriet, København (1960, 1. præmie 1948)
 Revalideringsfløj for Ortopædisk Hospital, Lyngbyvej, København
 Utterslev Kirke med børnegård (1962)
 Kollektivhus for fysisk handicappede, Aalborg (1963)
 Montebello dag- og nathospital, Gentofte (1963)
 Abildgårdskolen, Præstø (1963)
 Høje Gladsaxe, Søborg (1963-68, sammen med Kai Agertoft, Juul Møller og Alex Poulsen)
 Københavns Amtssygehus' sygeplejerskeboliger, Gentofte (1966)
 Kollektivbebyggelsen Værebro Park og Værebro Skole, Gladsaxe (1966, sammen med Agertoft, Møller og Poulsen)
 Haraldskirken (1967, sammen med Juul Møller og Alex Poulsen)
 Plejehjemmet Egebjerg, Nybrovej, Gentofte (1967)
 Boligbebyggelse for det franske overformynderi, Paris (1969)
 Kollektivhus for fysisk handicappede La Fraternelle, St.-Étienne, Frankrig (1969 )
 Terapi- og patientbygning, Montebello, Helsingør (1972-74)

1974-1988 
 Gentofte Midtpunkt, Gentoftegade 35, Gentofte (1975)
 Udvidelse af Gentofte Rådhus, Bernstorffsvej 161, Charlottenlund (1976)
 Avedøre Kirke (1977)
 Skovvænget og Vesterbo, Værløse
 Alumnat ved Sorø Akademi
 Forbundsskolen i Præstø

1988- 
 Hesselbækpark, boligbebyggelse for Dansk Boligselskab (1988)
 Akacieparken, ældreboliger i Farum (1990)
 Toyota Danmark, Teknisk Center i Middelfart (1994)
 Toyota Danmark, hovedkvarter, Herlev (1995)
 Frederikssund Nord, renovering af boligkompleks (1997)

Kilder 
 Weilbachs Kunstnerleksikon 1994

Referencer 

Arkitektvirksomheder i Danmark
Etableret i 1942
H.A.W. Haugsted

Hans Andreas Wilhelm Haugsted (født 7. januar 1832 i Odense, død 22. november 1912 i Odense) var en dansk arkitekt, der primært har virket på Fyn.

Haugsted var søn af snedkermester Jørgen Haugsted og Karen Nicoline f. Nielsen. Han var i lære hos sin fader, blev snedkersvend og gik på Kunstakademiet i København 1848-1851. 

Han drev selvstændig virksomhed som bygmester i Odense fra 1854 og blev senere også teglværksejer. Han var medlem af Odense byråd 1873-1906.

Haugsted giftede sig 30. maj 1855 i Nørre Tranders med Clara Helene Thomine Øhlenschlæger (29. september 1832 i Odense – 5. juni 1916 sammesteds), datter af bagermester Mathias Casper Øhlenschlæger og Ane Dorthe Halle. Han er begravet i Odense.

Værker 

 Frederik VII's Stiftelse, Odense (1862)
 Ombygning og delvis nybygning af Holstenshuus (1863-68, atter ombygget af Jens Vilhelm Petersen 1909-10 efter brand)
 Ombygning og udvidelse af Ravnholt (1864-71)
 Skovkapellet ved Langesø (1870)
 Ombygning af Arreskov (1872-73)
 Fyns Stifts patriotiske Selskabs Stiftelse, Odense (1873)
 Åndssvageanstalt ved Brejning (1874-75)
 Odense Sydbanegård (1876)
 Fruens Bøge Station (1876)
 Desuden stationerne i Ringe, Kværndrup og Fruens Bøge (1876, sidstnævnte fredet)
 Ombygning af Nakkebølle (1870'erne)
 Sct. Knuds Gymnasium, Odense (1880, senere stærkt udvidet)
 Restaurering og ombygning af Herrested Kirke (1880)
 Paddesø Kirke (1881)
 Bernsdorffsminde (Brahetrolleborg) (1883, ændret i 1980'erne)
 Stige Kirke (1886)
 Nislevgård (1895)

Tilskrivninger 
 De øvrige landstationer på Svendborgbanen: Hjallese Station, Højby Station, Pederstrup Station, Rudme Station og Stenstrup Station (1876, nedrevet 2004)

Kilder 
 

Arkitekter fra Danmark
Medlemmer af Odense Byråd
Danskere i 1800-tallet
Danskere i 1900-tallet
Personer fra Odense
Historicistiske arkitekter
Kirkearkitekter
Charlottehaven

Charlottehaven er en boligbyggelse beliggende på den såkaldte kryolitgrund på Strandboulevarden på Østerbro i København. Grunden har sit navn efter kryolitfabrikken Øresund's chemiske Fabriker. 

Byggeriet består af 178 lejelejligheder og rummer desuden et fitnesscenter, selskabslokaler, et lejlighedshotel med 44 lejligheder samt en café. I alt er bebyggelsen 22.000 etagemeter. Første etape af byggeriet blev indviet 2001, mens anden etape blev taget i brug i 2004. 

Bebyggelsen er tegnet af Lundgaard & Tranberg for Harald Simonsens Ejendomskontor. Den er præmieret af Københavns Kommune i 2002, modtog Bygherreprisen 2002 og blev nomineret til Mies van der Rohe Prisen 2004. Bygherren og ejeren er Finn Harald Simonsen, som har opkaldt byggeriet efter sin hustru. Han bor selv i Charlottehaven, når han er i København.

2019 færdiggjordes et højhus på 54 meter med 37 kontorlejligheder som en del af Charlottehaven.

Eksterne henvisninger 

 Charlottenhaven Boligers hjemmeside
 Charlottehaven Lejlighedshotels hjemmeside
 Om Charlottehaven på arkark.dk 

Etableret i 2001
Østerbro
Beboelsesbygninger i København
Ipsheim

Ipsheim er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Købstaden ligger i Naturparkerne Frankenhöhe og Steigerwald. Nabokommuner er (med uret, fra nord): Neustadt an der Aisch, Dietersheim, Markt Erlbach, Bad Windsheim og Sugenheim.

Inddeling 
Ud over Ipsheim ligger i kommunen landsbyerne:

Eksterne henvisninger
Grzegorz Więzik

Grzegorz Więzik (født 21. juni 1963, død 26. december 2021) var en polsk fodboldspiller.

Han spillede i perioden 14.august 1991 til 28. november 1993, 37 kampe og scorede 6 mål i Superligaen. Dette var for Silkeborg IF og Viborg FF. I 1995 kom han tilbage til dansk fodbold, hvor han spillede et ukendt antal kampe for Ikast FS.

Det meste af karrieren fandt sted i hjemlandet.

Eksterne henvisninger 
 Grzegorz Więzik på 90minut.pl 

Fodboldspillere fra Polen
Fodboldspillere fra 1. FC Kaiserslautern
Fodboldspillere fra Silkeborg IF
Fodboldspillere fra Viborg FF
Fodboldspillere fra Ikast Forenede Sportsklubber
Fodboldspillere fra LKS Łódź